સુરેન્દ્રનગર જિલ્લા પંચાયત આરોગ્ય વિભાગમાં કામ કરતી ફિમેલ હેલ્થ વર્કરોએ જિલ્લા પંચાયત કચેરી ખાતે અડીંગો જમાવ્યો હતો. 80થી વધુ મહિલા કર્મચારીઓએ જિલ્લા પંચાયતના મુખ્ય દ્વાર પાસે બેસી જઇ આરોગ્ય અધિકારીને પગાર વધારા અને કામના ભારણ વિશે લેખીત રજૂઆતો કરી હતી. આ દરમિયાન આરોગ્ય અધિકારીઓ જિલ્લાભરમાં પી.એસ.સી. અને સી.એસ.સી.માં ચેકીંગ હાથ ધર્યું છે. જેમાં છ કર્મચારીઓ ગેરહાજર જણાયા હતા. આથી એક દિવસનો પગાર કાપી લેવા આદેશો કરવામાં આવતા દોડધામ મચી છે.